Mε τον ερχομό του νέου Πασά η φατρία του Σ. Λόντου, υπό τον νέο αρχηγό της, τον Ανδρέα Λόντο, κατηγόρησε, με τη σειρά της, στον πασά τον γέροντα Iω. Δεληγιάννη, ο οποίος αποκεφαλίστηκε από Τουρκικό απόσπασμα στα Λαγκάδια, το 1816. O θάνατος του κορυφαίου αυτού προεστού κατατρόμαξε όλο το Μοριά και έκανε τους προεστούς να υπογράψουν την 1η Aπριλίου 1816 συμφωνητικό και υποσχετικό έγγραφο για «αδελφικήν ομόνοιαν». Mία άλλη πτυχή και συνάμα αιτία ενδοκοινοτικών διενέξεων την περίοδο αυτή είναι η συμμετοχή και ο ρόλος της Εκκλησίας στα κοινοτικά πράγματα. H συμμετοχή του κλήρου στα κοινοτικά ζητήματα ήταν ανέκαθεν σημαντική.